Kordushindamine - EKKA
Eestis saavad kõrgharidust pakkuda ainult õppe kvaliteedi hindamise läbinud kõrgkoolid. Alates 2012. aastast võib kõrgharidustaseme õpet läbi viia üksnes juhul, kui Vabariigi Valitsus on andnud selleks nn koolitusloa – õiguse nimetatud õppekavagrupis ja õppeastmel õpet läbi viia. Sellega kaasneb õigus väljastada riiklikke lõpudokumente.
Üleminekuks vanalt õppekavade akrediteerimise süsteemilt uuele tagasisidestavale ja toetavale hindamisele, viidi aastatel 2009-2011 läbi kõikide õppeasutuste õppekavagruppide hindamine – üleminekuhindamine. Kõrgharidusõppe kvaliteedi hindamine toimus õppekavagruppide kaupa, ühte õppekavagruppi kuuluvad sama õppevaldkonna õppekavad (vt õppekavagruppide ja õppekavade rühmade liigitus). Hindamise tulemusel sai kõrgkool kas tähtajatu või tähtajalise (kuni kolm aastat) õppe läbiviimise õiguse, või otsustati õppe läbiviimise luba mitte anda. Üleminekuhindamisel tähtajalise õppe läbiviimise õiguse saanud õppekavagruppides toimuvad kordushindamised kuni 2017. aastani. Tähtajalist õppe läbiviimise õigust on võimalik saada kuni kaks korda.
Kordushindamist reguleerivad dokumendid
Üleminekuhindamise ja õppekavagruppide kordushindamise nõuded ja läbiviimise kord -> vt Regulatsioonid
Alajaotusest EKKA -> Eksperdile -> Kasulikke linke:
Kordushindamise hindamisaruande vorm (kõrghariduse esimene ja teine aste);
Kordushindamise hindamisaruande vorm (doktoriõpe)
Õppekavagrupi kordushindamise andmete esitamine
Kordushindamise andmed esitab kõrgkool läbi Eesti Hariduse Infosüsteemi (www.ehis.ee).
Vormid andmete esitamiseks EHISes
Õppeasutuse õppemateriaalne baas ja finantsinfo
Õppekavagrupi infrastruktuuri andmed
Õppekavagrupi lisaandmed
Eneseanalüüsi alus õpiväljundite kõrvutamiseks kõrgharidusstandardiga
Kvalifikatsiooni nimetuse märkimine dokumentides (sh CV-s) ja andmebaasides/registrites – juhend
Doktoriõppe hindamiseks esitatavad vormid
Õppeasutuse andmed raamatukogu kohta ja finantsandmed
Eneseanalüüsi alus õpiväljundite võrdlemiseks kõrgharidusstandardiga
Doktoritööde teemad ja juhendajad
Üleminekuhindamise otsused
Ülemineku- ja kordushindamise otsused võtab vastu EKKA hindamisnõukogu. Hindamisnõukogu otsused saadetakse ettepanekuna haridus- ja teadusministrile ning otsused õppekavagruppides õppe läbiviimise õiguse andmise kohta võtab vastu EV Valitsus. Tulemused kinnitatakse Kõrgharidusstandardi lisas.
Hindamiskomisjonidelt õppekavagruppidele antud osahinnangutega, EKKA hindamisnõukogu poolt tehtud ülemineku- ja kordushindamise otsustega ja haridus- ja teadusministri käskkirjadega võib tutvuda EKKA andmebaasis.